TANTÁRGYLEÍRÁS ÉS HETI TEMATIKA

	Tantárgy neve: Dokumentálás, archiválás
	Kreditértéke: 2

	A tantárgy elméleti vagy gyakorlati jellegének mértéke, „képzési karaktere”: 50% elmélet, 50% gyakorlat

	A tanóra típusa: előadás
nyelve: magyar
Az adott ismeret átadásában alkalmazandó további módok, jellemzők: -

	A számonkérés módja: órai munka, kollokvium, tanszéki feladatokban való részvétel (opcionális)
Az ismeretellenőrzésben alkalmazandó további (sajátos) módok: 

	A tantárgy tantervi helye (hányadik félév): 1-2-3-4

	Előtanulmányi feltételek: nincs

	Tantárgyleírás: az elsajátítandó ismeretanyag tömör, ugyanakkor informáló leírása: Archívumok léteznek, mióta az ember információt állít elő, dolgoz fel, hagyományoz másokra, bár ez csak keveseket érdekelt. A technikai médiumok megjelenése és elterjedése, különösen a hálózati kommunikáció általánossá válása óta ez a helyzet alapvetően átalakult. Mindenki, aki ezeket használja, napi szinten dönteni kényszerül, hogy a hozzá elérkező információt feldolgozza, törli, vagy félreteszi (mentés másként) későbbre, valamilyen okból. Utóbbiról mondhatjuk, hogy „archiválja”, helytelenül. A lomtár és a raktár különbsége, hogy míg az első potenciálisan törlésre ítéltetik, a második az archívum bázisa, melyet nevezhetünk felcimkézett, vagy meta-adatokkal ellátott, rendezett raktárnak.  
Az Intermédia Tanszék és az intermédia szak létrejötte óta ezek a folytonos technikai átalakulások radikálisan új helyzetet teremtettek a művészi munka területén is. A „raktározás” és a nyilvánosság minden korábbitől eltérő, új, virtuális formái jelentek meg, mintegy a figyelemgazdaság növekvő jelentőségének tudomásul vételét automatikusan követelve.  Mindez igaz az egyetemi és művészeti világra is: a mi egyetemünk, s ezen belül az intermédia képzés során is az új művek mellett létrejövő addicionális információk sokasága ösztönző módon hivja fel arra a figyelmet, hogy nincs fenntartható technikánk ezen újdonságok kezelésére, sem a helyzet hallgatókkal történő megismertetésére. A tervezett új kurzust ennek a kérdéskörnek szemteljük, felismerve azt az alapvető tényt, hogy nem érdemes, néhol (a szak sajátosságaiból adódóan) nem is lehetséges különválasztani a „fizikai tárgy” (kézzelfogható mű) és a kapcsolódó információk kezelését, vagyis az új archívum ezek relációjában képzelendő, s csakis ezen viszonyrendszer megértése és elemzése nyomán kínálhat megoldásokat a fenti problémákra. Az új kurzus olyan közös, gyakorlati kutatás, mely inherens módon magában foglalja azt, melyet a hallgatók „amúgy is” tanulnak illetve elvégeznek (feladatok megoldása, saját weboldal készítése, műalkotások létrehozása, stb.) viszont e műveletekre új nézőpontból tekint, feltárva azokat a meglévő, lehetséges módszereket, melyek már kialakultak és modellként szolgálhatnak, valamint ezen túl lehetőséget nyújt új technikák „feltalálására” speciális, a személyes szempontokat is integrálni képes, intuitív kutatásokra. Az uj taxonómia titka a speciális figyelem felkeltésében, vagyis az archívum mint művészeti feladat megismerésében rejlik. 

Az óra a képzőművészet-elmélet tanszék hallgatóinak közreműködésével valósul meg.

A második félévben az első félévben megkezdett műalkotásokkal kapcsolatos egyéni és csoportos konzultáció, illetve az ezekből összeálló kiállítás szervezése és rendezése történik.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Preservation of Digital Art: Theory and Practice. Ed. Bernhard Serexhe. AMBRA V. – ZKM, Karlsruhe, 2013. https://zkm.de/en/publication/digital-art-conservation-english 

https://neural.it/2015/05/edited-by-bernhard-serexhe-preservation-of-digital-art-theory-and-practice-the-digital-art-conservation-project/ 

Monoskop, a wiki for arts and studies. https://monoskop.org/Monoskop 
From Notepad to Cultural Resource. The Aesthetics of Crosslinking at Monoskop, Interview with Dušan Barok https://creatingcommons.zhdk.ch/from-notepad-to-cultural-resource/ 

Ajánlott, az órán idézett, vitára bocsátott, egyéni felkészülésre választható irodalom: 

Jacques Derrida: Mal d'Archive
Mario Wimmer: The Afterlives of Scholarship: Warburg and Cassirer
Jorge Luis Borges: Bábeli könyvtár
Walter Benjamin: A történelem fogalmáról
David Francis, Alexander Horwath, Michael Loebenstein, Paolo Cherchi Usai: Film Curatorship
Hollis Frampton: For a Metahistory of Film
Enigma (27) (An)archívumok összeállítás, szerk.: Kürti Emese, László Zsuzsa, Markója Csilla
Giovanna Fossati: From Grain to Pixel

Ajánlott/kötelező/órán vetítendő: válogatás többek között Jean-Luc Godard, Harun Farocki, Gustav Deutsch, Chris Marker, Peter Nestler, Peter Tscherkassky, Peggy Ahwhesh, Bruce Conner, Joseph Cornell, Forgács Péter, Santiago Álvarez, Cécile Fontaine, Esfir Shub, Germaine Dulac filmjeiből


	

	
Féléves tematika hetekre lebontott rövid ismertetése
	1. hét
	Az intermédia archívum rövid bemutatása, a félév elméleti problémáinak megalapozása, vetítés

	2. hét
	Az archívum mint idea, fogalom jelentősebb értelmezéseinek bemutatása, vetítés

	3. hét
	Az archívum mint idea, fogalom jelentősebb értelmezéseinek bemutatása, vetítés

	4. hét
	A filmmegőrzés etikai, esztétikai problémái, vetítés

	5. hét
	A filmmegőrzés etikai, esztétikai problémái, vetítés

	6. hét
	Digitalizációs gyakorlatok

	7. hét
	Digitalizációs gyakorlatok

	8. hét
	ŐSZI SZÜNET

	9. hét
	Esettanulmány, látogatás (C3)

	10. hét
	Esettaulmány, látogatás (KEMKI)

	11. hét
	Konzultáció, hallgatói beszámolók, vetítés

	12. hét
	Konzultáció, hallgatói beszámolók, vetítés

	13. hét
	Kurátori gyakorlatok, válogatás az intermédia archívumból, a tavaszi ISBN-ben rendezett videóprogram előkészítése

	14. hét
	Kurátori gyakorlatok, válogatás az intermédia archívumból, a tavaszi ISBN-ben rendezett videóprogram előkészítése




	Tantárgy felelőse: Szegedy-Maszák Zoltán

	Tantárgy oktatásába bevont oktató(k) és elérhetősége(ik): Tihanyi Áron, Petri-Lukács Simon, tihanyi.aaron@gmail.com, petrisimon@gmail.com

	A tantárgy tanításának időpontja/helyszíne: péntek, 10:00-11:30, Intermédia előadó


	Tantárgykódja: 

	Felelős tanszéke: Intermédia

	Képzési idő szemeszterekben: 

	Tanórák száma összesen: 

	Tanulmányi követelmények: 

	Oktatási módszerek: 

	Javasolt tanulási módszerek: 

	A hallgató egyéni munkával megoldandó feladatainak száma: 1

	Felhasználható fontosabb technikai és egyéb segédeszközök: 

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 






